Hrabro je kročila životom punim izbora. Uvijek je u svemu tražila ono jedinstveno. Čak i u osobama. Voljela je probirati duše i doticati u drugima ono duboko zakopano i skriveno od ostalih, što je godinama preživljavalo bez zrake osmijeha i u takvom tamnilu raslo. Možda je upravo zato završila okružena hladnoćom koju se nije usudila dirati. Ljubav prema ljudima odbacila ju je od njezinog bivanja i sve što je na koncu ostalo bilo je razočaranje. Danas je svima poznata kao ona koja nadi okreće leđa, ali ja ću ju pamtiti po njezinoj odlučnosti. Želim vjerovati da je samoća ipak bila njezin izbor.

**Tri čudne stvari u njezinoj torbici**

Nisu bile zaboravljene.

Sve ih je čuvala:

plavi čep, privjesak na škrabicu, čudnu omotnicu.

Pohranjene su za druge prilike.

Pitam se kad će ih primijetiti.

Hoće li ih iskoristiti?

Tko bi ju trebao podsjetiti

da me se ponekad sjeti?